પેસેન્જર્સ સાથે ગેરવર્તન કરવાના મુદ્દે વગોવાયેલી ઈન્ડિગો અેરલાઈન્સ સામે મુસાફરોમાં રોષ અને ફરિયાદ બંને વધી રહ્યાં છે. મેટ્રો કોર્ટે જે સમન્સ ફટકાર્યા છે તેમાં અમદાવાદ અેરપોર્ટ ખાતે દોઢ વર્ષ પહેલાં બનેલી ઘટના જવાબદાર છે. દોઢ વર્ષ પહેલાં પણ ઈન્ડિગો અેરલાઈન્સના સ્ટાફર્સે અમદાવાદ અેરપોર્ટ પર અા જ પ્રકારે પેસેન્જર્સ સાથે ગેરવર્તન કર્યું હતું. સમગ્ર ઘટનાની વિગત અેવી છે કે અમદાવાદના પાલડી વિસ્તારમાં રહેલા કપિલ મોદીઅે રપ જાન્યુઅારી, ર૦૧૬ના રોજ અમદાવાદથી મુંબઈ માટે ઈન્ડિગો અેરલાઈન્સની ફ્લાઈટ બુક કરાવી હતી. કપિલ મોદીઅે તેમનાં પત્ની અવની અને પુત્ર અાશિલ અેમ ત્રણ માટે ટિકિટ બુક કરાવી હતી. તેઅો બે કલાક પહેલાં જ અેરપોર્ટ ખાતે પહોંચી ગયા હતા અને ચેક ઈન પ્રક્રિયા પણ શરૂ કરી દીધી હતી. ચેક ઈન પહેલાં સિક્યોરિટી ચેકિંગ વખતે તેમને સમસ્યા સર્જાઈ. કપિલ મોદી અને તેમના પુત્રને ઈન્ડિગો અેરલાઈન્સના સ્ટાફે અટકાવ્યા.